
Consiliul Județean Botoșani

Sanatoriul de Neuropsihiatrie Podriga
Loc. Podriga, Com. Drăguşeni, Jud. Botoşani, 
cod 717141, Tel/Fax: 0231541211
E-mail: sana_toriu@yahoo.com; 
Web: www.sanatoriulpodriga.ro

Operator date cu caracter personal nr. 35399
	Aprob,

Manager,



Secție Psihiatrie (cronici)
Nr. ______/_________________ 
FIŞA POSTULUI VACANT
A.  Informaţii generale privind postul

1.
Nivelul postului
: De execuție
2.
Denumirea postului: Îngrijitor
3.
Gradul profesional: -
4.
Cod COR: 532104
5.
Scopul principal al postului: Asigurarea curăţeniei în spaţiile repartizate din cadrul Sanatoriului de Neuropsihiatrie Podriga şi întreţinerea echipamentului din dotare, conform prevederilor legale.
6. 
Obiective specifice:

1) Efectuarea operațiunilor  de curățare și dezinfecția spațiilor repartizate, cu respectarea exigențelor de curățenie și asepsie stabilite pentru fiecare spațiu în parte
2) Consemnarea realizării activităților de curățenie  și dezinfecție realizate, cu încadrarea în timpii de efectuare  stabiliți
3) Efectuarea operațiunilor de curățare și decontaminare a materialului moale, a  ustensilelor și echipamentelor utilizate pentru curățenie și dezinfecție (mopuri, lavete, alte)
4) Comunicarea în echipa de îngrijire
5) Asigurarea măsurilor de siguranță pentru pacienți și personal pe durata efectuării operațiunilor de curățenie și dezinfecție
6) Efectuare sarcini delegate (APM, IAAM, alte)
7. 
Indicatori de performanță pentru evaluarea performanțelor profesionale, cu țintă și frecvență de măsurare lunară:
1.1 Conformitatea curățeniei și dezinfecției spațiilor repartizate =100%
2.1 Conformitatea consemnării activităților efectuate în Graficele de efectuare a operațiunilor de curățenie = 100%
3.1 Conformitatea manipulării și igienizării materialului moale, ustensilelor și echipamentelor utilizate în curățenie și dezinfecție = 100%
4.1 Conformitate privind comunicarea în echipa de îngrijire = 100%
5.1 Conformitatea privind aplicarea măsurilor de  asigurarea siguranței  = 100%

6.1 Executarea sarcinilor de serviciu delegate  = 100%
B. Condiţii specifice privind ocuparea postului:

1.
Studii de specialitate
: Minim studii generale, atestate prin diplomă de absolvire 
2.
Perfecţionări (specializări): Curs Noțiuni fundamentale de igienă la 3 ani
3.
Cunoştinţe de operare/programare pe calculator (necesitate și nivel): Nu este cazul.
4.
Limbi străine (necesitate și nivel) cunoscute: Nu este cazul.
5.
Abilităţi, calităţi şi aptitudini necesare: Manualitate şi responsabilitate; capacitate de management al stresului, efort fizic prelungit; solidaritate profesională; susţinerea calităţii totale în realizarea activităţii de curăţenie.
6.
Cerinţe specifice
: Lipsa cazierului și integritate comportamentală dovedită. Nu necesită vechime.
7.
Competenţa managerială
 (cunoştinţe de management, calităţi şi aptitudini manageriale): Nu este cazul.
C. Atribuţiile postului:

Atribuţii organizatorice

1. Organizează timpul de lucru pentru activitatea zilnică, conform repartizării sarcinilor.
2. Stabileşte necesarul de materiale şi solicită materialele pentru desfăşurarea unei activităţi fluente.
3. Se asigură de limitarea accesului pentru pacienți la echipamentele de curățenie și dezinfecție pe durata efectuării activităților. 
4. Respectă circuitele funcţionale în cadrul spitalului (personal sanitar/ bolnavi/ aparţinători/ lenjerie/ materiale sanitare/ deşeuri).

5. Participă la diverse instruiri de perfecţionare profesională.
Atribuții de curățenie, dezinfecție și întreținere, conform Ordinului MS  nr.1.761 / 2021 pentru aprobarea Normelor tehnice privind curățarea, dezinfecția și sterilizarea în unitățile sanitare publice
Atribuţii îngrijire spaţii / suprafețe, conform procedurilor de curățenie și dezinfecție, conform reglementărilor legale în vigoare:
6. Asigură curăţenia în spaţiile repartizate (saloane, băi, coridoare, cabinete de consultaţii, oficii, scări etc.) prin aplicarea procedurii de lucru şi respectarea unui program de efectuare a curățeniei.
7. Asigură transportul deșeurilor medicale și nemedicale către spațiul de depozitare central, conform orarului și traseului stabilit la nivelul secției, cu respectarea condițiilor igienico-sanitare stabilite pentru manipularea deșeurilor.
8. Efectuează curăţenia spațiilor și suprafețelor zilnic, ori de câte ori este nevoie, și curățenia generală periodic, utilizând produse specifice de curățare și întreținere în conformitate cu specificațiile producătorului.
9. Efectuează procedura de dezinfecţie, după procedura de curăţare, conform procedurilor interne, utilizând produse dezinfectante conform specificațiilor de utilizare.
10. Utilizează mijloace de avertizare a pavimentelor umede și a utilizării de substanțe de curățare și dezinfecție cu risc.
11. Consemnează în Graficul de curățenie și dezinfecție a spațiilor / suprafețelor  efectuarea procedurilor de igienizare.
12. Efectuează dezinfecția terminală a spațiilor, conform graficului de efectuare și recomandărilor medicului epidemiolog.
13. Efectuează operațiuni de întreținere periodică a suprafețelor / spațiilor medicale și nemedicale (văruit, vopsit, ceruit, alte), conform repartizării sarcinilor specifice.
14. Asigură curățarea căilor de acces în pavilioanele secției,  îndepărtarea gheții și zăpezii pe perioada sezonului rece, după caz.
Atribuţii în legătură cu echipamentele, materiale și substanțe utilizate în operațiunile de curățenie, conform reglementărilor legale în vigoare:
15. Depozitează flacoanele cu substanţe dezinfectante în condiții de siguranță, în magazia de materiale și substanțe de curățenie de la nivelul secției.

16. Recipientele cu substanțe sunt menținute pe perioada efectuării operațiunilor de curățare și dezinfecție în condiții de siguranță pentru evitarea sustragerii de către pacienți.

17. Obiectele ascuțite sau contondente utilizate sunt păstrate în condiții de siguranță pe toată perioada operațiunilor de curățenie și dezinfecție.
18. Întreţine zilnic, după fiecare operaţiune de curăţare şi la sfârşitul zilei de lucru ustensilele folosite prin efectuarea operaţiunilor de spălare, curăţare, dezinfectare şi uscare a acestora.
19. Colectează și prelucrează igienic materialul moale utilizat în curățenie și dezinfecție (mopuri, lavete, torșoane), în spațiul destinat prelucrării igienice a materialului moale utilizat pentru curățenie, conform procedurilor specifice.
20. Asigură igienizarea ustensilelor și echipamentelor utilizate în operațiunile de curățenie și dezinfecție conform procedurilor stabilite la nivelul unității, doar în spațiile special destinate. 
Atribuţii privind participarea la activități intervenție în urgență și de îngrijire delegate 

21. Asigură manevre de prim ajutor în caz de urgenţă, până la sosirea personalului medical.
22. Participă la acțiuni de intervenție în caz de urgențe survenite la pacienții internați. inclusiv la contenționarea și/sau izolarea pacienților agitați.
23. Asigură supravegherea pacienților pe perioada turelor, conform sarcinilor delegate explicit.
24. În cazul desemnării pentru activități exclusive la nivelul zonelor de izolare epidemiologică, respectă procedurile de igienă și protecție.
25. Îndeplineşte alte sarcini care intră în sfera de activitate a structurii din care face parte, primite din partea conducerii sau care rezultă din actele normative în vigoare.
Atribuții privind comunicarea , conform reglementărilor interne
26. La terminarea turei comunică personalului superior ierarhic stadiul de realizare a activităților planificate.
27. Raportează verbal personalului medical modificările sesizate în starea fizică sau psihică a pacienţilor. 

28. Sesizează verbal neconformitățile identificate pe perioada exercitării atribuțiilor.
29. Comunică cu pacienții și vizitatorii  folosind utilizând un limbaj adecvat, cu respectarea limitei de competență dată de responsabilitățile postului.
30. Comunică cu membrii echipei de îngrijire în condițiile delegării de sarcini de îngrijire.
Responsabilități privind managementul calității serviciilor de sănătate, conform Ordinul MS nr. 446/2017 privind aprobarea Standardelor, Procedurii şi metodologiei de evaluare şi acreditare a spitalelor
31. Participă la implementarea, menținerea și îmbunătățirea unui sistem de management al calității.
32. Asigura măsurile de securitate şi intervenţie ale secţiei pentru evitarea oricăror incidente, accidente legate de aplicarea manevrelor de îngrijirea pacienților, utilizarea de echipamente și dispozitive medicale și siguranța mediului de îngrijire.
33. Furnizează la timp toate documentele și informațiile necesare în vederea desfășurării în condiții optime a auditurilor interne si / sau externe pe linie de asigurarea calității
Atribuţiile instituţionale şi individuale în activitatea de prevenire şi combatere a infecţiilor asociate asistenţei medicale în cadrul sanatoriului, conform Ordinul Ministerului Sănătăţii nr. 1101/2016 privind aprobarea Normelor de supraveghere, prevenire şi limitare a infecţiilor asociate asistenţei medicale în unităţile sanitare:
34. Poartă mănuşi de menaj sau mănuşi din latex nesterile pe perioada executării operaţiunilor specifice.
35. Efectuează operaţiunile de igienizare a mâinilor şi dezinfecţie a pielii conform instrucţiunilor interne, elaborate de medicul epidemiolog.
36. Întreţine zilnic, după fiecare operaţiune de curăţare şi la sfârşitul zilei de lucru ustensilele folosite prin efectuarea operaţiunilor de spălare, curăţare, dezinfectare şi uscare a acestora.
37. Participă la pregătirea personalului.
Atribuţii în domeniul gestionării deşeurilor rezultate din activităţile medicale, conform O.M.S. nr.1226 /2012
38. Aplică procedurile stipulate de codul de procedură privind sistemul de gestionare a deşeurilor medicale.
39. Asigură transportul deşeurilor menajere şi medicale la punctul de colectare temporară.

Atribuţii referitoare la sănătatea şi securitatea muncii, conform Legii securității și sănătății în muncă nr. 319/2006  şi normelor metodologice de aplicare:
40. Utilizează corect maşinile, aparatura, uneltele, substanţele periculoase, echipamentele de transport şi alte mijloace de producţie.
41. Utilizează corect echipamentul individual de protecţie acordat şi, după utilizare, îl înapoiază sau  îl pune la locul destinat pentru păstrare.
42. Nu procedează la scoaterea din funcţiune, la modificarea, schimbarea sau înlăturarea arbitrară a dispozitivelor de securitate proprii, în special ale maşinilor, aparaturii, uneltelor, instalaţiilor tehnice şi clădirilor, şi utilizează corect aceste dispozitive.
43. Comunică imediat angajatorului şi/sau lucrătorilor desemnaţi orice situaţie de muncă despre care are motive întemeiate să o considere un pericol pentru securitatea şi sănătatea lucrătorilor, precum şi orice deficienţă a sistemelor de protecţie.
44. Aduce la cunoştinţa conducătorului locului de muncă şi/sau angajatorului accidentele suferite de propria persoană.
45. Cooperează cu angajatorul şi/sau cu lucrătorii desemnaţi, atât timp cât este necesar, pentru a face posibilă realizarea oricăror măsuri sau cerinţe dispuse de către inspectorii de muncă şi inspectorii sanitari, pentru protecţia sănătăţii şi securităţii lucrătorilor.
46. Cooperează, atât timp cât este necesar, cu angajatorul şi/sau cu lucrătorii desemnaţi, pentru a permite angajatorului să se asigure că mediul de muncă şi condiţiile de lucru sunt sigure şi fără riscuri pentru securitate şi sănătate, în domeniul său de activitate.
47. Îşi însuşește şi respectă prevederile legislaţiei din domeniul securităţii şi sănătăţii în muncă şi măsurile de aplicare a acestora.
48. Dă relaţiile solicitate de către inspectorii de muncă şi inspectorii sanitari.
Atribuţii referitoare la prevenirea și stingerea incendiilor, conform Ordinul MAI nr. 146/1427/2013 pentru aprobarea Dispoziţiilor generale de apărare împotriva incendiilor la unităţi sanitare

49. Deconectează la terminarea programului de lucru aparatele/sistemele de încălzire/ventilaţie/ climatizare locală, întrerupe iluminatul artificial şi opreşte alimentarea cu energie electrică a calculatoarelor şi a altor aparate electrice care nu afectează actul medical sau activitatea desfăşurată în spaţiul respectiv.
50. Cunoaşte şi respectă regulile şi măsurile de apărare împotriva incendiilor, stabilite şi aduse la cunoştinţă, sub orice forma, de conducerea sanatoriului sau de persoanele desemnate.
51. Întreţine şi foloseşte corect dotările pentru apărarea împotriva incendiilor, asigurate de conducerea sanatoriului, în scopul pentru care au fost utilizate.
52. Respectă normele de apărare împotriva incendiilor, specifice activităţilor pe care le organizează sau desfăşoară.
53. Nu efectuează modificări neautorizate şi fără acordul scris al proprietarului, asupra instalaţiei, echipamentului, dispozitivului sau mijlocului de transport utilizat.
54. Aduce la cunoştinţa managerului/conducătorului la locul de muncă orice defecţiune tehnică ori altă situaţie care constituie pericol de incendiu.
55. Utilizează, potrivit instrucţiunilor date de conducere sau de persoanele desemnate de aceasta, substanţele periculoase, instalaţiile, utilajele, maşinile, aparatura şi echipamentele de lucru.
56. Nu efectuează manevre şi modificări nepermise ale mijloacelor tehnice de protecţie sau de intervenţie pentru stingerea incendiilor.
57. Cooperează cu salariaţii desemnaţi de conducere, atât cât îi permit cunoştinţele şi sarcinile sale, în vederea realizării măsurilor de apărare împotriva incendiilor.
58. Acordă ajutor, atât cât este raţional posibil, oricărui alt salariat aflat într-o situaţie de pericol.
59. Furnizeză persoanelor abilitate toate datele şi informaţiile de care are cunoştinţă, referitoare la producerea incendiilor. 
Alte atribuţii
60. Respectă programul de lucru și programarea concediului de odihnă.

61. La începutul şi sfârşitul programului de lucru semnează condica de prezenţă.
62. Se prezintă la serviciu cu deplină capacitate de muncă pentru a efectua servicii la parametrii de calitate impusi de secţie

63. Respectă ordinea şi disciplina la locul de muncă, foloseşte integral şi cu maximă eficienţă timpul de muncă.

64. Menţine relaţii profesionale cu toţi colegii şi cu persoanele din exterior, bazate pe respectul său faţă de profesie.

65. Menţine relaţii exclusiv profesionale cu pacienţii, bazate pe respectul faţă de demnitatea umană, pe înţelegere şi compasiune faţă de suferinţă.

66. Participă la discuţiile din cadrul şedinţelor de comisie, acolo unde este membru.

67. Răspunde de respectarea procedurilor interne legate de utilizarea aparaturii necesare desfăşurării activităţii.

68. Răspunde de informarea imediată a persoanelor responsabile privind orice defecţiune a echipamentului cu care îşi desfăşoară activitatea.

69. Răspunde de respectarea normelor şi obligaţiilor profesionale şi a regulilor de conduită privind orice intervenţie cu caracter medical.

70. Asigură deplina confidenţialitate a datelor cu care operează și a tuturor aspectelor legate de locul de muncă indiferent de natura acestora.
71. Nu face nici o declaraţie publică cu referire la locul de muncă fără acordul conducerii.

72. Se abţine de la orice faptă care ar putea aduce prejudicii instituţiei. 
73. Răspunde de  bunurile materialele din dotare.

74. Se supune măsurilor administrative în ceea ce privește neîndeplinirea la timp și întocmai a sarcinilor prevăzute în Fișa postului.
75. Respectă procedurile de lucru specifice activităţii sale, precizate în fişa postului.
76. Respectă Fişa postului, Regulamentul Intern, Codul de etică şi conduită profesională si Regulamentul de Organizare si Functionare.
77. Respectă drepturile pacientului conform Legii 46/21.01.2003, Legii sănătăţii mintale şi a protecţiei persoanelor cu tulburări psihice nr. 487/2002 cu modificările şi completările ulterioare.
78. Respectă prevederilor PS 05 Relaţia cu mass-media (nu are dreptul de a da informaţii despre pacienţi) şi PS 09 Semnalarea neregulilor. (sesizarea oricăror nereguli pe linie ierarhică).

79. Îndeplineşte alte sarcini repartizate de către superiorul ierarhic, în limita competenţelor.

80. Îndeplineşte alte sarcini care intră în sfera de activitate a structurii din care face parte, primite din partea Managerului/ Directorului medical, sau care rezultă din actele normative în vigoare.
D. Sfera relaţională a titularului postului

1. Sfera relaţională internă:

a) Relaţii ierarhice:

-
subordonat faţă de: asistent șef secție
-
superior pentru: nu este cazul.
b) Relaţii funcţionale: cu personalul auxiliar-sanitar, personalul tehnic.
c) Relaţii de control: nu este cazul.
d) Relaţii de reprezentare: nu este cazul.
2. Sfera relaţională externă:

a) cu autorităţi şi instituţii publice: nu este cazul.
b) cu organizații internaţionale: nu este cazul.
c) cu persoane juridice private: nu este cazul.
3. Limitele de competenţă: în limitele stabilite de conducerea sanatoriului.
4. Delegarea de atribuţii şi competenţă
: Activitatea îngrijitorilor este organizată conform graficului lunar de lucru în 2 ture, 8/16 ore, 7 zile pe săptămână. În cazul imposibilității îndeplinirii atribuțiilor de supraveghere și îngrijire a pacienților pe toate cele 3 ture, acestea vor fi preluate de către personalul de îngrijire, prin decizie internă.
E. Întocmit de:

1.
Numele şi prenumele: 

2.
Funcţia de conducere: Asistent șef secție interimar
3.
Semnătura:

4.
Data întocmirii:

F. Luat la cunoştinţă de către ocupantul postului:

1.
Numele şi prenumele: 

2.
Semnătura:

3.
Data:

G. Contrasemnează:

1.
Numele şi prenumele: 

2.
Funcţia: Director medical interimar
3.
Semnătura:

4.
Data:

� Funcție de execuție sau de conducere.


� În cazul studiilor medii se va preciza modalitatea de atestare a acestora (atestate cu diplomă de absolvire sau diplomă de bacalaureat).


� Se va specifica obţinerea unui/unei aviz/autorizaţii prevăzut/prevăzute de lege, după caz.


� Doar în cazul funcţiilor de conducere.


� Se vor trece atribuţiile care vor fi delegate către o altă persoană în situaţia în care salariatul se află in imposibilitatea de a-şi îndeplini atribuţiile de serviciu (concediu de odihnă, concediu pentru incapacitate de muncă, delegaţii, concediu fără plată, suspendare, detaşare etc.). Se vor specifica atribuţiile, precum şi numele persoanei/persoanelor, după caz, care le va/le vor prelua prin delegare.

